
MINISTARSTVO ODBRANE             

               
Broj: 0704-426/26-4428/3-sl2
Podgorica, 09.06.2026. godine

Na osnovu člana 94 Zakona o javnim nabavkama („Službeni list CG“, br. 74/19, 3/23, 11/23 i 84/24), Ministarstvo odbrane objavljuje
IZMJENU BROJ 1
TENDERSKE DOKUMENTACIJE ZA OTVORENI POSTUPAK JAVNE NABAVKE ZA NABAVKU USLUGE TEKUĆEG ODRŽAVANJA MOTORNIH VOZILA MARKE TOYOTA, BROJ 0704-426/26-4428/3-sl1 OD 14.05.2026. GODINE, ŠIFRA POSTUPKA 114613
1. Mijenja se tehnička specifikacija predmeta nabavke na način da se na već postojeće stavke dodaju stavke na rednom broju 15, 16 i 17, koje glase:

	Redni broj
	Opis predmeta nabavke
	Bitne karakteristike predmeta nabavke
	Jedinica mjere
	Količina

	15.
	Održavanje motornog vozila
	TOYOTA Land Cruiser EXECUTIVE
	Norma čas
	1

	16.
	Održavanje motornog vozila
	TOYOTA Land Cruiser ACTIVE
	Norma čas
	1

	17.
	Održavanje motornog vozila
	TOYOTA HILUX Double Cab COMFORT
	Norma čas
	1


2. Mijenjaju se Tabele, koje su sastavni dio Tenderske dokumentacije, odnosno Tabela Prilog broj 1 – Norma časovi i Tabela Prilog broj 2 – Rezervni djelovi, na način da se u istim dodaju vozila: TOYOTA Land Cruiser EXECUTIVE, TOYOTA Land Cruiser ACTIVE i TOYOTA HILUX Double Cab COMFORT. Izmijenjene tabele sastavni su dio ove izmjene.
3. U dijelu “Uslovi za učešće u postupku i zahtjevi u pogledu načina izvršavanja predmeta nabvke”, mijenja se uslov koji se odnosi na posjedovanje autorizacije (ovlašćenja) za servisiranje motornih vozila marke Toyota i sada glasi:
Ponuđač mora posjedovati autorizaciju (ovlašćenje) za servisiranje motornih vozila marke Toyota. S tim u vezi, isti mora u ponudi dostaviti navedenu autorizaciju (ovlašćenje) izdatu od strane proizvođača vozila koja se servisiraju, odnosno od strane zastupnika proizvođača vozila koja se servisiraju ili od ovlašćenog distributera proizvođača vozila koja se servisiraju. Obrazloženje uslova: Ovlašćeni serviser se traži jer VCG ima 21 vozilo iz programa Toyota koja su u fabričkoj garanciji jer su kupljena 2025. godine, te da je u okviru garancije obezbijeđen besplatan redovni servis u okviru pređenih 45.000 pređenih km, odnosno do isteka garantnog roka koji iznosi 36 mjeseci, kao i da upotrebni garantni rok za motor vozila iznosi 100.000 pređenih km.

4. Mijenja se tačka 9. Tenderke dokumentacije – Način, mjesto i vrijeme podnošenja ponuda i otvaranja ponuda i sada glasi:
9. NAČIN, MJESTO I VRIJEME PODNOŠENJA PONUDA I OTVARANJA PONUDA

Ponude se podnose preko ESJN-a zaključno sa danom 25.06.2026. godine do 10.00 sati.

Otvaranje ponuda održaće se dana 25.06.2026. godine u 10.00 sati. 

( Dio ponude koje se ne dostavlja preko ESJN-a, a odnosi se na garanciju ponude (ukoliko se ne dostavlja elektronski), dostavlja se: 

· neposrednom predajom Direkciji za nabavke i ugovaranje, na adresi ul. Vaka Đurovića br. 55, 81000 Podgorica,

· preporučenom pošiljkom sa povratnicom na adresi ul. Vaka Đurovića br. 55, 81000 Podgorica, s tim što ponuda mora biti uručena od strane poštanskog operatora najkasnije do roka određenog za podnošenje ponude

radnim danima od 7.00 do 15.00 sati, zaključno sa danom 25.06.2026. godine do 10.00 sati.
UPUTSTVO O PRAVNOM SREDSTVU

Privredni subjekat može da izjavi žalbu protiv ove tenderske dokumentacije Komisiji za zaštitu prava:

   1)   u roku od 20 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije, ako je rok za podnošenje prijava za kvalifikaciju, odnosno ponuda najmanje 30 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije;

   2) u roku od deset dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije, ako je rok za podnošenje prijava za kvalifikaciju, odnosno ponuda najmanje 15 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije;

   3) do isteka polovine roka za podnošenje prijava za kvalifikaciju, odnosno ponuda, ako je rok za podnošenje prijava za kvalifikaciju, odnosno ponuda kraći od 15 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije, a u slučaju da je posljednji dan roka za podnošenje ponuda kraći od 24 časa, smatra se da rok ističe istekom tog dana.

Žalba se izjavljuje preko naručioca neposredno putem ESJN-a. Žalba koja nije podnesena na naprijed predviđeni način biće odbijena kao nedozvoljena.

Podnosilac žalbe je dužan da uz žalbu priloži dokaz o uplati naknade za vođenje postupka u iznosu od 1% od procijenjene vrijednosti javne nabavke, a najviše 20.000,00 eura, na žiro račun Komisije za zaštitu prava broj 530-20240-15 kod NLB Montenegro banke A.D.

Ukoliko je predmet nabavke podijeljen po partijama, a žalba se odnosi samo na određenu/e partiju/e, naknada se plaća u iznosu 1% od procijenjene vrijednosti javne nabavke te/tih partije/a.

Instrukcije za plaćanje naknade za vođenje postupka od strane žalilaca iz inostranstva nalaze se na internet stranici Komisije za zaštitu prava nabavki http://www.kontrola-nabavki.me/.“.

Komisija za sprovođenje postupka javne nabavke   

Najla Frljučkić, dipl. ekonomista

Natalija Cvetković, dipl. pravnik

maj Milanko Tvrdišić 
